Samamoodi võib lõppeda selle inimese lugu, kes iga-vust oma elust järjekindlalt ära ajab. Maailm pakub miljoneid võimalusi meeliköitvateks tegevusteks, mille tulemus võib olla elu täielik umbejooksmine. Haaravast võib saada aheldav ja huvi muutuda sõltuvuseks. Inimene võib teravaid elamusi otsides oma elu maha mängida ning ennast surnuks juua või tööga tappa.  Vahet ei ole tegevustel, millega me oma aega püüame täita. Ükski neist pole halb iseenesest või amoraalne oma olemuselt. Ohtlikuks saavad need aga kõik patusele inimesele, kes püüab nende abil peletada oma argipäevast igavust ja kaotab seda tehes tasakaalu. Igapäevane leib võib muutuda ebajumalaks. Armurõõmust võib saada seksiorjus.